Vryskutskrywers beskik nie oor die luukse van 'n groot mediamaatskappy se geld nie. As gevolg van dié feit is vryskutskrywers 'n taamlik eensame spesie wat met alles self die mas moet probeer opkom. Vryskutskrywers het gewoonlik sommer 'n hele spul balle in die lug en soms, net soms, verander van daardie balle in eiers wat op jou kop kan val! Om dít te verhoed het ons 'n netwerk bedink wat jou kan help om al die balle in die lug te hou en terselfdertyd sommer 'n paar nuwes by te kry - as jy kans sien ...
Ons bied twee opsies om jou in die netwerk en aan die gang te kry - 'n basiese opsie en 'n premium-een.
Kortliks kom dit daarop neer dat die basiese opsie jou sigbare "huisvesting" op ons werf gee, maar die onus lê steeds grootliks op jou om jou eie potjie te krap. As ons vir jou werk kry, moet jy ons darem ook 'n fooitjie betaal vir die moeite, maar verder kos dit jou niks.
Maar voordat jy armoede bepleit en besluit om summier die gratis opsie te omhels, kyk darem eers na ons vergelykende tabel hieronder. Dis net sodat jy seker is dat jy werklik die regte besluit neem. En onthou ook dat daar geen verpligting op jou rus nie. Jy kan enige tyd van opsie verander - vorentoe of agtertoe.
Enige werk wat deur middel van SA Vryskutskrywer aan lede verskaf word, is onderhewig aan 'n 20%-agentskapsfooi betaalbaar aan SA Vryskutskrywer wanneer 'n kliënt die finale betaling doen.
Geen agentskapsfooi is aan SA Vryskutskrywer betaalbaar nie. Jy werk dus uitsluitlik vir jou eie rekening.
Kontak met skrywers deur voornemende werkverskaffers word direk met skrywers gedoen en dus nie deur SA Vryskutskrywer gereël nie.
Professionele vryskutskrywers in enige genre, waaronder joernaliste, kreatiewe skrywers, webskrywers, niefiksieskrywers, digters, draaiboekskrywers, spookskrywers, kopieskrywers, toespraakskrywers, ens.